# ביצת חופש

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביצת חופש היא השם שניתן לביצה המגיעה ממשקים שבהם התרנגולות אינן כלואות בכלובים ("כלובי סוללה"), בניגוד לאופן הנהוג בדרך-כלל בתעשיית הביצים, אלא חיות בסככה, על-פי רוב עם גישה לחצר.

כתוצאה משיטות הגידול הפחות יעילות, ביצי חופש עולות מעט יותר מביצים רגילות, אך למרות זאת יש אנשים המעדיפים לצרוך אותן על-פני ביצים רגילות, מתוך בחירה מצפונית לצמצם את הסבל הנגרם לתרנגולות בתעשיית הביצים.

ארגוני זכויות בעלי חיים פועלים לעידוד הבחירה בביצי חופש על-פני ביצים רגילות, לעתים בהצלחה משמעותית: באנגליה, למשל, צריכת ביצי החופש עולה על מחצית מצריכת הביצים הכללית (בישראל, לצורך ההשוואה, צריכת ביצי החופש עומדת על פחות מאחוז מסך צריכת הביצים).

בנוסף לכך, עושים הארגונים גם מאמצים לעגן בחקיקה את ההמרה של שיטת הגידול הנהוגה כיום ברוב משקי הביצים לשיטת הגידול הנהוגה במשקי ביצי חופש. באוסטריה ובשווייץ צורת הגידול הנהוגה של תרנגולות מטילות בכלובים נאסרה לגמרי, וכל הביצים המיוצרות במדינות אלו הן ביצי חופש. חוק דומה צפוי להכנס לתוקף לגבי כל מדינות האיחוד האירופי החל משנת 2012.

## [עריכה] המחלוקת לגבי ביצי חופש

ארגונים מסוימים לזכויות בעלי חיים מצביעים על כך שלמרות היתרונות היחסיים של ביצי חופש, עדיין רבות מהפגיעות בתרנגולות הנהוגות בתעשיית הביצים מתקיימות גם בשיטת גידול זו, כגון הריגת האפרוחים הזכרים, קיטום מקורי התרנגולות, ההובלה בתנאים קשים, והשימוש בזנים שעברו ברירה מלאכותית באופן הפוגע בבריאותם.

בנוסף, במדינות רבות לא נקבע תקן מינימלי להגדרת "ביצי חופש", ומשקים רבים אשר לא מחזיקים תרנגולות בכלובים בכל-זאת מחזיקים אותן בצפיפות גדולה מאוד. בישראל קיים תקן הנאכף על-ידי עמותת חי-משק לרווחת בעלי חיים, הקובע כי השטח המוקצב לכל תרנגולת יהיה כחמישית מטר רבוע בתוך המבנה (כלומר, כפול בערך מהשטח שבו חיות תרנגולות המוחזקות בכלובים) ועוד בחצי מטר רבוע בחצר (כלומר, בסך הכול בערך פי 12 מהשטח שבו חיות תרנגולות בכלובים).

## [עריכה] ראו גם

- לול
- חקלאות תעשייתית

## [עריכה] קישורים חיצוניים

- איזה מין חופש - השוואה בין ביצי חופש לביצים מ"כלובי סוללה" מבחינת הסבל הנגרם לתרנגולות באתר עמותת אנונימוס לזכויות בעלי חיים

מקור: http://he.wikipedia.org../../../%D7%91/%D7%99/%D7%A6/%D7%91%D7%99%D7%A6%D7%AA_%D7%97%D7%95%D7%A4%D7%A9.html

קטגוריות: מאכלים | חקלאות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Nederlands